સોમનાથનાં દર્શન કર્યાં બાદ કેજરીવાલે તેમના રાજકીય મિશનની શરૂઆત કરી હતી. સોમનાથ બાયપાસ પર સભાને સંબોધન કરીને રાજ્ય અને કેન્દ્રની ભાજપ સરકાર પર પ્રહારો કર્યા હતા. બાદમાં રાજકોટ આવીને સામાજિક અને રાજકીય લોકો સાથે બેઠકો યોજી હતી, જે મોડી રાત સુધી ચાલી હતી. રાજકોટ સર્કિટ હાઉસમાં ભાજપના બળવાખોર ધારાસભ્ય નલીન કોટડિયા, અમદાવાદના જાણીતા વકીલ યતીન ઓઝા, રાજકોટના કરણાભાઈ માલધારી સહિતના આગેવાનો સાથે બેઠક કરી હતી.